EkBass/fiwiki-20250220-pages-articles huggingface dataset:
Henryk Melcer-Szczawiński

Henryk Melcer-Szczawiński (25. heinäkuuta 1869 Marcelin – 18. huhtikuuta 1928 Varsova) oli puolalainen säveltäjä, pianisti ja kapellimestari.Henryk Melcer- Szczawiński Culture.pl Melcer-Szczawiński sai varhaisen musiikkikasvatuksensa vanhemmiltaan. Vuonna 1887 hän aloitti Varsovan yliopistossa matematiikan opinnot, ja vuonna 1888 hän pääsi Rudolf Stroblin piano- ja Zygmunt Noskowskin sävellysoppilaaksi Varsovan musiikki-instituutissa. Melcer-Szczawiński esiintyi julkisesti ensimmäisen kerran 8-vuotiaana ja piti konsertteja monissa Puolan kaupungeissa ennen lähtöään kiertueelle Venäjälle laulaja Ludwika N. Nicholsonin kanssa vuonna 1890. Vuonna 1891 hän pääsi stipendillä Wieniin opiskelemaan pianonsoittoa Teodor Leszetyckin johdolla vuoteen 1895 saakka. Vuosina 1895–1896 Melcer-Szczawiński toimi Helsingin musiikkiopiston pianoluokan professorina, ja vuonna 1897 hänestä tuli Lvivin konservatorion pianoluokan johtaja. Samoihin aikoihin hän jatkoi kansainvälisiä esiintymisiään ja sai palkintoja sävellyskilpailuissa. Vuosina 1899–1902 hän toimi musiikkiseuran johdossa Łódźissa, jonka konserttielämään hänen vaikutuksensa oli huomattava. Vuonna 1903 Melcer-Szczawiński pääsi Wienin konservatorion pianonsoiton professoriksi. Vuonna 1907 hän palasi perheineen Puolaan ja asettui pysyvästi Varsovaan. Vuodesta 1908 hän toimi yhden kauden ajan Varsovan filharmonikkojen taiteellisena johtajana. Lokakuusta 1915 maaliskuuhun 1916 Melcer-Szczawiński toimi Varsovan oopperan taiteellisena johtajana. Tästä tehtävästä hän luopui, sillä ei hyväksynyt saksalaisten oopperoiden esittämistä saksalaisjoukkojen miehittämässä Varsovassa. Omia pianokonserttejaan Melcer-Szczawiński alkoi täydentää kommentaarein; hän esitti kaikki Ludwig van Beethovenin pianosonaatit ja esitteli sanallisesti niiden muotoa. Melcer-Szczawiński perusti vuonna 1917 taiteenlajien rajojen yli toimineen taiteilijaseuran. Tammikuussa 1922 hän sai nimityksen Emil Młynarskin seuraajaksi Varsovan konservatorion johtajana. Joulukuussa 1926 hän erosi tästä asemasta, koska katsoi yliopiston autonomisuutta loukatun Puolan uskonto- ja opetusministerin kutsumisella vierailulle. Vuonna 1927 Melcer- Szczawiński istui tuomariston jäsenenä ensimmäisessä Chopin-pianokilpailussa. Hän vähensi esiintymisiään sairastuttuaan sydäntautiin. Vuonna 1928 hän kuoli luennoidessaan konservatoriossa. Melcer-Szczawińskin tuotantoon kuuluu kolminäytöksinen ooppera Maria (1902), lukuisia soolopianoteoksia sekä kaksi konserttoa pianolle ja orkesterille (1893–1894, 1897–1898). == Lähteet == == Aiheesta muualla == * IMSLP: nuotteja Luokka:Puolalaiset säveltäjät Luokka:Puolalaiset pianistit Luokka:Puolalaiset kapellimestarit Luokka:Puolalaiset oopperasäveltäjät Luokka:Vuonna 1869 syntyneet Luokka:Vuonna 1928 kuolleet
Pikku Jääkarhun seikkailut

Pikku Jääkarhun seikkailut () on Rothkirch Cartoon Filmin ja Warner Brosin tuottama saksalainen piirrossarja, joka perustuu alankomaalaisen kirjailijan Hans de Beerin lastenkirjasarjaan Pikku Jääkarhu (). Piirrossarja toimii eräänlaisena jatkona vuonna 2001 valmistuneelle animaatioelokuvalle Pikku Jääkarhu. Sarjaa tehtiin 13 jakson verran vuosina 2002-2003.Der kleine Eisbär (TV Series 2002-) - IMDb, imdb.com, viitattu 19.11.2020. Suomessa sarjaa on esitetty YLE TV2:lla vuonna 2004.Liikenne- ja viestintäministeriö - Suomalainen tv-tarjonta 2004 (sivuilla 114-119, liitteessä 3 taulukko YLE:n analogisten kanavien ohjelmanimikkeistä, s. 117-118 - Lastenohjelmat), julkaisut.valtioneuvosto.fi, viitattu 19.11.2020. == Sarjan juoni == Sarja kertoo pienestä jääkarhunpoikasesta Lassesta (), joka asuu vanhempiensa kanssa jääluolassa pohjoisnavalla. Lassen ystäviin kuuluvat jääkarhutyttö Reetta (), lumihanhi Pipsa (), hylje Roope () sekä napajänis Leena (). Sarjan edetessä Lasse päätyy erilaisiin seikkailuihin ja käy muun muassa laivan hylyssä sekä lumettomassa metsässä. == Suomenkielinen toteutus == Suomenkielisen jälkiäänityksen suomensi ja ohjasi Tarja Harjaluoma.Sarjan lopputekstit == Katso myös == * Pikku Jääkarhu (elokuva) == Lähteet == Luokka:Saksalaiset televisiosarjat Luokka:2000-vuosikymmenen piirrossarjat
Stratford

Stratford voi tarkoittaa ainakin seuraavia: == Paikannimenä == *Stratford, Lontoon kaupunginosa *Stratford-upon-Avon, kaupunki Warwickshiren kreivikunnassa Englannissa *Stratford, kaupunki Ontariossa Kanadassa *Stratford, kaupunki Connecticutin osavaltiossa Yhdysvalloissa *Stratford, kylä Prinssi Edwardin saarella Kanadassa *Stratford, kylä Uudessa-Seelannissa == Sukunimenä == * Nicole Stratford (s. 1989), uusiseelantilainen jalkapalloilija
Anssi Peräkylä

Anssi Matti Peräkylä (s. 15. elokuuta 1957 Helsinki) on suomalainen sosiologi ja psykoterapeutti, joka työskentelee Helsingin yliopiston sosiologian professorina. Vuosina 2019–2023 hän toimii päätoimisesti Suomen Akatemian akatemiaprofessorina ja tutkii miten henkilöiden narsistiset ongelmat muovaavat sosiaalista vuorovaikutusta. Peräkylä on valmistunut Tampereen yliopistosta sosiaalihuoltajaksi (alempi korkeakoulututkinto) vuonna 1980 ja yhteiskuntatieteiden maisteriksi (1985). Lontoon yliopistosta hän valmistui tohtoriksi sosiologian alalta vuonna 1992. Peräkylän englanninkielinen väitöskirja (1992) käsitteli aids-potilaiden, heidän läheistensä sekä psykoterapeuttien välistä keskustelua. Tutkimus oli otsikoitu The interview format in aids counselling : a study of questions and answers in the counselling practice in a London clinic. Peräkylä valmistui ylioppilaaksi Ressun lukiosta vuonna 1976. Vuonna 2024 lukion perinneyhdistys Ressut ry valitsi Vuoden Ressuksi. ==Lähteet== Luokka:Suomalaiset sosiologit Luokka:Suomalaiset professorit Luokka:Helsingin yliopiston professorit Luokka:Tampereen yliopiston professorit Luokka:Suomalaiset psykoterapeutit Luokka:Vuonna 1957 syntyneet Luokka:Elävät henkilöt
Allan Kozinn

Allan Kozinn (s. 1954) on yhdysvaltalainen musiikkikriitikko ja -kirjailija.Samuel Barber Remembered: A Centenary Tribute Peter Dickinson Kozinn valmistui vuonna 1976 Syracusen yliopistosta, jossa oli opiskellut musiikkia ja journalismia. Hän aloitti työskentelyn The New York Timesissa vuonna 1977. Hänestä tuli yksi New Yorkin johtavista musiikkikriitikoista. Hän on toiminut esimerkiksi The New York Observerin ensimmäisenä musiikkikriitikkona ja kirjoittanut muihin yhdysvaltalaisiin, eurooppalaisiin sekä japanilaisiin julkaisuihin. Kozinn liittyi New Yorkin yliopiston henkilökuntaan vuonna 2004. Hän on lisäksi opettanut Juilliard Schoolissa. Samuel Barber antoi viimeisen haastattelunsa Kozinnille joulukuussa 1979. == Kirjoja == * The Guitar: The History, the Players, the Music (1984) * Mischa Elman and the Romantic Style (1990) * The Beatles (1995) * The New York Times Essential Library: Classical Music (2004) == Lähteet == Luokka:Musiikkikriitikot Luokka:Yhdysvaltalaiset musiikkikirjailijat Luokka:Vuonna 1954 syntyneet Luokka:Elävät henkilöt
Jakub Hrůša

Jakub Hrůša (s. 1981) on tšekkiläinen kapellimestari.Jakub Hrusa: « For me conducting music of Czech composers is like breathing » Pizzicato.lu Hrůša opiskeli Prahan esittävien taiteiden akatemiassa muiden muassa Jiří Bělohlávekin johdolla. Hänelle myönnettiin ensimmäinen Sir Charles Mackerras -palkinto.Jakub Hrůša IMG Artists Hrůša aloitti vuonna 2016 työskentelyn Bambergin sinfoniaorkesterin pääkapellimestarina. Hän on toiminut myös Philharmonia-orkesterin ja Tšekin filharmonikkojen päävierailijana. Hrůša on vieraillut lisäksi muiden muassa Berliinin filharmonikkojen, Concertgebouw- orkesterin, Orchestra dell'Accademia Nazionale di Santa Cecilian, Gewandhaus- orkesterin, Mahler-kamariorkesterin, Clevelandin orkesterin, New Yorkin filharmonikkojen, Chicagon sinfoniaorkesterin, Wienin filharmonikkojen, Baijerin radion sinfoniaorkesterin, Orchestre de Parisin ja NHK- sinfoniaorkesterin johdossa. Hrůša on johtanut Glyndebournen festivaalilla monia oopperoita, kuten Vanessan, Ovelan ketun, Kesäyön unelman, Carmenin, The Turn of the Screw'n, Don Giovannin ja La bohèmen. Hän on toiminut Glyndebournen kiertuekokoonpanon musiikillisena johtajana ja johtanut oopperaa myös Covent Gardenissa, Wiener Staatsoperissa, Zürichin oopperassa ja Opéra National de Parisissa. == Lähteet == Luokka:Tšekkiläiset kapellimestarit Luokka:Vuonna 1981 syntyneet Luokka:Elävät henkilöt
Çelikhan

Çelikhan on piirikunta Adıyamanin maakunnassa, Turkissa. Vuonna 2019 piirikunnan väkiluku oli 8 417. Çelikhania ympäröivät Sincik idässä, Doğanşehir lännessä, Adıyaman etelässä ja Yeşilyurt pohjoisessa. Çelikhan on 56 kilometrin päässä Adıyamanista ja 45 kilometrin päässä Malatyasta. Alueen ympäristö on vuorinen ja mäkinen. Alueen korkein vuori on Akdağ, joka on 2 700 metriä korkea. == Lähteet == Luokka:Adıyamanin maakunnan piirikunnat
Peter Liljeroth

Peter Liljeroth (s. 1975) on suomalainen tekniikan tohtori, joka työskentelee Aalto-yliopiston teknillisen fysiikan professorina. Vuosina 2019-2023 hän toimii päätoimisesti Suomen Akatemian akatemiaprofessorina ja tutkii sähköisesti ominaisuuksiltaan muokattavia keinotekoisia materiaaleja. Niitä rakennetaan joko mikroskooppisten tekniikoiden avulla atomi kerrallaan tai hyödyntäen molekyylien itsejärjestäytymistä. Liljeroth on pohjakoulutukseltaan Teknillisestä korkeakoulusta valmistunut tekniikan tohtori. Liljerothin englanninkielinen artikkeliväitöskirja (2002) on otsikoitu Electrochemistry at electrified soft interfaces - novel approaches to old problems. Vuonna 2016 Liljerothille myönnettiin Suomalaisen Tiedeakatemian Väisälän palkinto. Hänen luonnehdittiin tekevän ryhmänsä kanssa uraauurtavaa tutkimusta kokeellisen nanotieteen alalla. ==Lähteet== Luokka:Vuonna 1975 syntyneet Luokka:Suomalaiset insinöörit Luokka:Suomalaiset professorit Luokka:Aalto- yliopiston professorit Luokka:Elävät henkilöt Luokka:Suomalaiset fyysikot
Gerger

Gerger on kaupunki ja piirikunta Adıyamanin maakunnassa, Turkissa. Vuonna 2019 Gergerissä oli 2 918 asukasta. Vuonna 2018 arkeologit löysivät Gergerin alueelta luolan. Luolasta löydettiin ristihahmoja. == Lähteet == Luokka:Adıyamanin maakunnan piirikunnat
Borovka (joki Pihkovan alueella)

Borovka () on Luoteis-Venäjällä Pihkovan alueella virtaava noin 14 kilometriä pitkä joki, joka laskee Peipsijärveen. == Joen kulku == Borovka alkaa karttojen mukaan turvetuotantoalueella sijaitsevasta suuremmasta lammesta. Tuotantoalue on ojitettu ja joen latvaosat kuuluvat tähän kuivatusjärjestelmään. Joki virtaa ensin kolme kilometriä luoteeseen ja kääntyy sitten Bolšaja Dygan () kylän läheltä lounaaseen päin. Ensimmäisen viiden kilometrin jälkeen joki kääntyy kohti länttä. Se saapuu avoimelle peltoalueella ja virtaa siellä Jeršovon () läpi. Kylässä kulkee Pihkovaan johtava maantie (58K-96), jonka joki alittaa. Kylän jälkeen joki jatkaa lounaassa sijaitseaan Židilov Borin () kylään ja viimeinen osuus tapahtuu Peipsijärven rannikon kosteikkoalueella. Joki laskee siellä järveen. == Valuma-alue ja sivujoet == Borovka sijaitsee Narvanjoen vesistöalueessa Peipsijärven alueella. Joki laskee Peipsijärven eteläosan (Pihkovanjärvi) itärantaan: Vesireitti jatkuu järven pohjoispäästä alkavalla Narvanjoella. Se virtaa Peipsijärven pohjoispäästä pohjoiseen päin ja se laskee lopuksi Suomenlahteen. Borovkan valuma-alue sijaitsee Pihkovan alueella ja siellä Pihkovan piirissä. Borovkalla on karttojen mukaan vain yksi sivu-uoma, joka on kartoissa ilman nimeä. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue
Erien piirikunta (New York)

Erien piirikunta on piirikunta New Yorkin osavaltion länsiosassa Eriejärven rannalla. ==Maantiede== Piirikunnan pinta-ala on 3 180 km2. ==Väestö== Piirikunnassa oli vuoden 2010 väestönlaskennassa 919 040 henkeä. Etniset ryhmät jakautuvat valkoisiin, joita on 80,0%, mustiin (13,5%), ja aasialaisiin (2,6%). Köyhyysrajan alapuolella oli 13,9 % asukkaista vuonna 2010. == Lähteet == *
Abiža

Abiža (, paikallisesti myös Аби́жка eli Abižka) on Luoteis-Venäjällä Pihkovan alueella virtaava 14 kilometriä pitkä joki, joka laskee Peipsijärveen. == Joen kulku == Joka alkaa kilometri Kuprovštšinan () kylästä koilliseen. Joen alkukilometrit ovat koneellisesti suoraksi kaivettua pelto-ojia ja vasta kolmen kilometrin päässä, joen sukellettua metsään, se alkaa mutkitella siellä luontisesti. Joen pohjoisrannasta pohjoiseen päin on kasvanut suuri asuinalue, joka jää pienen Strukovon () kulmakunnan pohjoispuolelle. Strukovossa jokeen yhtyy etelästä lyhyt sivuoja ja sen jälkeen joki saapuu Obižan () kylään. Joen laajat mutkat johtavat sen Peipsijärven rantaan, jossa sijaitsee joensuun eteläpuolella Molgovon () rantakylä. Obižan kylän alapuolelta alkaen virtaa joki viimeiset viisi kilometriä noin 100–150 metriä leveässä jokilaaksossa. Lähellä Peipsijärven rantakosteikon reunaa yhtyy jokeen vielä yksi lyhyt sivuoja. == Valuma-alue ja sivujoet == Abiža sijaitsee Narvanjoen vesistöalueessa Peipsijärven alueella. Joki laskee Peipsijärven eteläpäähin Pihkovanjärven itärantaan. Vesireitti jatkaa järven pohjoispäästä alkavana Narvanjokena pohjoiseen päin ja laskee lopuksi Suomenlahteen. Abižan valuma- alue sijaitsee Pihkovan alueella Pihkovan piirissä. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027619 . == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue
Adıyaman

Adıyaman on Adıyamanin maakunnan pääkaupunki ja kaupunki kaakkois-Turkissa. Vuonna 2019 kaupungissa oli 260 820 asukasta. Adıyamanin ympäristössä on paljon vuoria ja tasankoja. Monet alueen asukkaat ovat kurdeja. == Historia == Arkeologisten tutkimusten perusteella Adıyamanin alueen historia ulottuu aina paleoliittiseen kauteen asti. Keskikaupungin historiallisiin kohteisiin kuuluvat linnoitus ja kolme moskeijaa, joista ainakin yksi on 1400-luvulta. Kaupungin nimi oli ennen Hisn-i Mansur, kunnes se vuonna 1926 nimettiin Adıyamanaksi. == Lähteet == == Aiheesta muualla == Luokka:Turkin kaupungit Luokka:Adıyamanin maakunnan piirikunnat
Petri Myllymäki

Petri Myllymäki -nimisiä henkilöitä ovat: * Petri Myllymäki (s. 1962), suomalainen tietojenkäsittelytieteilijä, Helsingin yliopiston professori * Petri Myllymäki (s. 1976), suomalainen lentopalloilija
Gölbaşı

Gölbaşı on piirikunta, joka sijaitsee Adıyamanin maakunnassa, Turkissa. Gölbaşın vierellä ovat järvet Azaplı ja Yesilova. Piirikunta sijaitsee Malatyan ja Gaziantepin välissä. Vuonna 2019 alueen väkiluku oli 32 182. == Lähteet == == Aiheesta muualla == * Alueen kotisivut Luokka:Adıyamanin maakunnan piirikunnat
Samsat (Turkki)

Samsat on pieni kaupunki ja piirikunta Adıyamanin maakunnassa, Turkissa. Vuonna 2019 Samsatin väkiluku oli 4 272. Samsat on mainittu latinankielisessä kirjoituksessa nimellä Samosate vuonna 1409. == Lähteet == Luokka:Adıyamanin maakunnan piirikunnat
Moloževska

Moloževska ( , ) on Virossa Võrumaalla ja Luoteis-Venäjällä Pihkovan alueella virtaava 14 kilometriä pitkä joki, joka laskee Peipsijärveen. == Joen kulku == Joki alkaa Venäjän puolella puoli kilometriä Viron vastaiselta rajalta. Valtioiden raja seuraa sitten jokea 7,6 kilometriä . Noin kaksi kilometriä on jokea levennetty patojärveksi (Pattina järv, 6,5 hehtaaria ), joka myös seuraa rajaa. Patojärvi on padottu jokilaakson painaumaan Virossa Setomaalla Saatsen ja Venäjällä Ljadinkan () kylien väliin. Joki jatkaa Ljadinkasta kohti Moložvaa (), jonka läpi se virtaa Peipsijärven rantakosteikolle. Siellä se laskee Pihkovanjärven länsirantaan. == Valuma-alue ja sivujoet == Moloževska sijaitsee Narvanjoen vesistöalueessa Peipsijärven alueella. Joki laskee Peipsijärveen, mistä järven pohjoispäästä alkava Narvanjoki jatkaa pohjoiseen päin ja laskee lopuksi Suomenlahteen. Joen valuma-alueen pinta-alasta ei ole tietoa. Virolaiset viranomaislähteet ilmoittavat sen suuruudeksi 16,9 neliökilometriä, mutta toisaalta Pattina järven valuma-alueeksi ilmoitetaan 34,3 neliökilometriä . Koska joen valuma-alueesta yli puolet sijaitsee Venäjän puolella, ei annetuista luvuista voi arvioida valuma-alueen lopullista kokoa. Viron puolella on joen pisin sivuoja Suränka oja. Sen vastapuolelta yhtyy jokeen pitkä suo-oja, joka alkaa muutaman kilometrin päässä sijaitsevasta Tšisikin () suolta. Toinen, mutta lyhyempi on Podelikusuun oja, joka laskee Viron puolelta Süväoro lumpiin. Viimeiseksi, joen alajuoksulla peltoalueen kuivatusojien johto-oja yhtyy jokeen ennen Moložvaa. == Hallintoalue == Venäjän valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000029552 . Viron viranomaisten antama rekisterinumero on VEE1000100 ja joki kuuluu Virossa Peipsijärven alavesistöalueeseen, joka on osa Itä-Viron vesistöaluetta. == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue Luokka:Venäjän ja Viron raja Luokka:Rajajoet
Reinhold Peter Nasacken

Reinhold Peter (P. R.) Nasacken (28. elokuuta 1831 Pietari – 4. tammikuuta 1885 Helsinki) oli suomalainen juristi, virkamies ja moninkertainen valtiopäivämies. Nasackenin vanhemmat olivat Venäjän keisarillisen armeijan kenraalimajuri Reinhold Johan Nassokin ja Lovisa Karolina Gustava Bergenstråle ja puoliso vuodesta 1860 Hedvig Aina Fanny Johanna Cronstedt (k. 1898). Nasacken tuli ylioppilaaksi 1850 ja suoritti tuomarintutkinnon 1853 ja kameraalitutkinnon 1854. Varatuomarin arvon hän sai 1857. Nasacken oli ensin Turun hovioikeuden ylimääräinen notaari ja sitten senaatissa talousosaston ylimääräinen kopisti vuodesta 1854, ylimääräinen kamarikirjuri ja sotilastoimituskunnan kopisti vuodesta 1858, yleisen kanslian kanslisti vuodesta 1861 ja sotilastoimituskunnan protokollasihteeri 1867–1873. Hän oli samalla Suomen kaartin vt. sotatuomari 1859–1885. Nasacken oli aatelissäädyssä edustaja valtiopäivillä 1863–1864, 1867, 1872, 1877–1878 ja 1882.Yrjö Kotivuori, Ylioppilasmatrikkeli 1640–1852: Reinhold Peter (myös P. R.) Nasacken. Verkkojulkaisu 2005. Viitattu 19.11.2020.Suomessa 150 vuotta säännöllistä valtiopäivätoimintaa. Juristiuutiset, 7.1.2014. Viitattu 19.1.2020. ==Lähteet== Luokka:Suomalaiset juristit Luokka:Suomalaiset tuomarit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1831 syntyneet Luokka:Vuonna 1885 kuolleet
Johan Frans Sahlberg

Johan Frans Sahlberg (10. lokakuuta 1828 Turku – 10. elokuuta 1891 Alavus) oli suomalainen pappi ja valtiopäivämies. Sahlbergin vanhemmat olivat veistämötyömies Johan Michelsson Sahlberg ja Eva Kristina Sjöblom ja puolisot vuodesta 1858 Adolfina Vilhelmina Elmgren (k. 1860) ja vuodesta 1863 Josefina Charlotta Indrenius (k. 1909). Sahlberg tuli ylioppilaaksi 1850 ja suoritti teologisen erotutkinnon ja vihittiin papiksi 1852. Hän oli ensin Kiikalan kirkkoherran apulainen, vt. kirkkoherra ja armovuodensaarnaaja ja sitten Halikon pitäjänapulainen vuodesta 1855, Ulvilan kirkkoherran apulainen vuodesta 1861 ja Porin vuodesta 1867. Ylihärmän kirkkoherran virkaa hän hoiti vuodesta 1869 ja Alavuden vuodesta 1878. Sahlberg oli vt. lääninrovasti vuodesta 1875 ja vakinainen vuodesta 1879. Hän oli edustaja valtiopäivillä 1885 ja 1888.Yrjö Kotivuori, Ylioppilasmatrikkeli 1640–1852: Johan Frans Sahlberg. Verkkojulkaisu 2005. (Viitattu 19.11.2020) ==Lähteet== Luokka: Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1828 syntyneet Luokka:Vuonna 1891 kuolleet
Jussi Nevanlinna

Jussi Nevanlinna (s. Helsinki) on suomalainen pokeriammattilainen, joka on aiemmin kilpaillut myös tenniksessä. == Pokerinpelaajana == Nevanlinna aloitti pokerin pelaamisen vuonna 2006 ja ryhtyi ammattilaiseksi vuoden pelattuaan. Hän pelaa nettipokeria enimmäkseen korkeiden panosten käteispeleissä, mutta on menestynyt myös liveturnauksissa. Hän on Suomen kaikkojen aikojen rahalistalla sijalla 7. rahastettuaan yli 2,4 miljoonaa dollaria liveturnauksista pokeriuransa aikana. Nevanlinnan suurin yksittäinen turnausvoitto on vuodelta 2015, jolloin hän peittosi kaikki vastustajana Master Classics of Poker (MCOP) turnausviikon pääturnauksessa rahastaen voitostaan tasan 300 000. Tämä turnaus pelattiin No Limit Texas Hold'em formaatissa ja turnauksen sisäänosto oli 4 000 € + 250 €. Vuosittain Las Vegasissa järjestettävissä World Series of Poker turnauksissa Nevanlinna on ollut rahasijoilla yhteensä 12 kertaa. WSOP turnauksista kahdessa hän on yltänyt myös finaalipöytään asti, vuosina 2015 ja 2012. Ensimmäisen WSOP finaalipöytänsä hän saavutti Cannesissa pelatussa WSOP Europe Pot Limit Omaha turnauksessa rahastaen 33 765 €. Kaikkien aikojen rahalistalla koko maailmassa Nevanlinna sijoittuu reilusti tuhannen parhaan pokerinpelaajan joukkoon. Parhaimmillaan hän on ollut 635. sijalla, pitäen 19. marraskuuta sijaa 712. Pokerinpelaajat voivat joutua erilaisten kyberhyökkäysten kohteeksi peleissä liikkuvien suurten rahasummien vuoksi. Nevanlinna kertoo menettäneensä satoja tuhansia euroja vuonna 2013, kun hänen tietokoneellensa murtauduttiin. Nevanlinna toimitti tietokoneensa F-Securelle tutkittavaksi. Hänen kannettavasta tietokoneestaan löytyi näissä tutkimuksissa haittaohjelma, joka mahdollisti ruutukaappauksen lähettämisen toiseen laitteeseen. == Lähteet == == Aiheesta muualla == Amsterdam's Jussi Nevanlinna's Luckiest City World Poker Tourin toimittaja Remko Rinkema haastattelee Jussi Nevanlinnaa hänen menestyksestään Amsterdamissa järjestetyissä livepokeriturnauksissa. Luokka:Suomalaiset pokerinpelaajat Luokka:Syntymävuosi puuttuu Luokka:Elävät henkilöt
Gustaf Robert Böök

Gustaf Robert Böök (27. huhtikuuta 1830 Heinola – 20. syyskuuta 1895 Hämeenlinna) oli suomalainen pappi ja valtiopäivämies. ==Henkilöhistoria== Böökin vanhemmat olivat lääninviskaali Karl Johan Böök ja Ulrika Gustava Blylod ja puoliso vuodesta 1858 Henrika Adolfina Lyra (k. 1905). Böök tuli ylioppilaaksi 1850, opiskeli teologiaa ja vihittiin papiksi 1854. Hän toimi pappina Kurkijoella, Rautjärvellä, Ruokolahdella, Ristiinassa, Nastolassa, Kärkölässä ja Hollolassa. Hämeenlinnan lääninvankilan saarnaaja hän oli vuodesta 1872 ja rangaistusvankilan saarnaaja vuodesta 1884, sekä samalla 7. Hämeenlinnan tarkk'ampujapataljoonan saarnaaja vuodesta 1882. Böök oli synodaaliväitöksen respondentti pappeinkokouksessa Porvoossa 1866. Hän oli edustaja valtiopäivillä 1882, 1885 ja 1891.Yrjö Kotivuori, Ylioppilasmatrikkeli 1640–1852: Gustaf Robert Böök. Verkkojulkaisu 2005. (Viitattu 19.11.2020) ==Kirjallisuutta== * Om arfsynden: theser, hvilka, enligt uppdrag af biskopen öfver Borgå stift, vid allmänt prestmöte, 1866, Otto Ferdinand Hofdahl, respondentteina Ulrik Siegberg, Gustaf Robert Böök, Anders Johan Hougberg ==Lähteet== Luokka: Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1830 syntyneet Luokka:Vuonna 1895 kuolleet
Karataş

Karataş on pieni kaupunki ja piirikunta Adanan maakunnassa, Turkissa. Karataş on 47 kilometrin päässä Adanan kaupungista. Vuonna 2019 alueen väkiluku oli 23 678. == Lähteet == == Aiheesta muualla == Luokka:Adanan maakunnan piirikunnat
Lucy Lee-Robbins

Lucy Lee-Robbins (1865 New York, Yhdysvallat – 1943 Pariisi, Ranska) oli yhdysvaltalaistaustainen, Ranskassa asunut ja uransa luonut taidemaalari. https://www.journals.uchicago.edu/doi/10.1086/424311 http://arcadiasystems.org/academia/cassatt6i.html Varakkaan pankkiiriperheen tytär muutti perheineen jo varhain Ranskaan ja pääsi opiskelemaan taidetta. Hän oli Carolus-Duranin suosikkioppilas opiskellessaan taidetta, itse asiassa huhuttiin, että hän oli opettajansa rakastajatar. Huhun laittoivat liikkeelle yhdysvaltalaiset Pariisissa oleskelleet taideopiskelijat. Ranskan valtio osti kokoelmiinsa hänen maalauksensa "Three Fates" ja hän pääsi ensimmäisenä naisena Société Nationale des Beaux-Arts`n jäseneksi. http://www.thomasfrenchfineart.com/inventory/view/183/561 Yhdysvaltalaiset taidepiirit kritiosoivat Lee-Robbinsia siitä, että tämä valitsi usein maalaustensa aiheiksi alastomia naisia. Katsottiin, että tämä ei ole mitenkään soveliasta nuorelle, varakkaalle ja naimattomalle naiselle. Vaikka hänen toimintansa olisikin hyväksyttävää Ranskassa, se ei mitenkään sopisi yhdysvaltalaiseen käytöskulttuuriin. Vuonna 1895 Lee-Robbins solmi avioliiton myöskin yhdysvaltalaistaustaisen taidemaalarin, Hendrik-George van Rinkhuyzenin kanssa. Lee-Robbinsin taide on nykyään paljolti unohdettua, vaikka se oli hänen elinaikanaan tunnettua. 2000-luvulla hänen töitään on tullut huutokauppoihin ja niiden hinnat ovat vaihdelleet noin 300–6700 dollarin välillä. http://www.mutualart.com/Artist/Lucy-Lee- Robbins/D1C5170C8E0ED1E5#more == Lähteet == == Aiheesta muualla == * http://www.artnet.com/artists/lucy-lee-robbins/ Luokka:Yhdysvaltalaiset taidemaalarit Luokka:Ranskalaiset taidemaalarit Luokka:Vuonna 1865 syntyneet Luokka:Vuonna 1943 kuolleet
Exit (täsmennyssivu)

Exit voi tarkoittaa seuraavia: * Exit, suomalainen gospel-yhtye * Exit, Exit- yhtyeen ensimmäinen albumi * Exit, Rotten Sound -yhtyeen albumi * Exit, norjalainen draamasarja * Exit, suomalainen draamasarja
Järventie

Järventie on sukunimi, joka on muun muassa seuraavilla suomalaisilla henkilöillä: * Emil Järventie (s. 2006), jääkiekkoilija * Martti Järventie (s. 1976), jääkiekkoilija * Pentti Järventie (1928–2006), näyttelijä * Roby Järventie (s. 2002), jääkiekkoilija, Martti Järventien poika.
Wąbrzeźnon piirikunta

Wąbrzeźnon piirikunta () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 34 194\. Piirikunta jakautuu hallintokeskus Wąbrzeźnon kaupunkikuntaan ja neljään maalaiskuntaan (Dębowa Łąka, Książki, Płużnica sekä Wąbrzeźno). Wąbrzeźnon piirikunnan pinta- alasta arviolta 8,4 prosenttia oli metsän peitossa vuonna 2018. Wąbrzeźnon piirikunnan työttömyysaste oli vuoden 2018 lopussa 11,4 prosenttia. Luku on huomattavan suuri koko Puolan työttömyysasteeseen verrattuna. Vuoden 2019 lopussa Wąbrzeźnon piirikunnassa oli 34 194 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 35 271 ja sen ennakoidaan vuoteen 2050 mennessä pienenevän 28 436 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,2 prosenttia, työikäisten 61,2 prosenttia ja eläkeikäisten 20,6 prosenttia väestön keski-iän ollessa 41,2 vuotta. Elävänä syntyi vuonna 2019 yhteensä 317 lasta. == Lähteet == Luokka:Kujavia-Pommerin piirikunnat
Ruandan luterilainen kirkko

Ruandan luterilainen kirkko on Afrikan Ruandassa toimiva luterilainen kirkko. Ruandan luterilaisella kirkolla on 7 200 jäsentä. Se kuuluu Luterilaiseen maailmanliittoon. == Lähteet == Luokka:Kristinusko Ruandassa Luokka:Evankelis- luterilaiset kirkot
Lunglei

Lunglei on Intian Mizoramin osavaltiossa sijaitseva noin 57 000 asukkaan kaupunki, joka toimii samannimisen piirikunnan hallinnollisena keskuksena. Sieltä on noin 211 kilometrin matka osavaltion pääkaupunki Aizawliin. Kaupungin suurin väestöryhmä ovat mizot ja valtauskonto on kristinusko. Intian vuoden 2011 väestönlaskennassa Lunglein väkiluku oli 57 011 henkeä. Kristittyjen osuus oli 91 prosenttia, jonka jälkeen toiseksi suurin uskonto oli hindulaisuus melkein seitsemällä prosentilla. Lukutaitoisten osuus väestöstä oli 98 %. == Lähteet == == Aiheesta muualla == Luokka:Mizoramin kaupungit
Mannan diskografia

Tämä artikkeli on Mannan diskografia. == Studioalbumit == * Sister (2007) * Songs of Hope and Desire (2009) * Shackles (2011) * Blackbird (2014) * Liminaali (EP) (2020) == Singlet == * "Sing for You" (2007) * "I Gave In" (2007) * "Just For Tonight" feat. Ville Valo (2007) (promo) * "Some Girls / Some Boys" (2009) * "Truth Song" (2009) * "Holy Dirty Game" (2009) * "Lead Me" (2011) * "Battleships" (2011) * "Shackles" (2011) * "Troublebirds" (2014) * "Mobile" (2014) * "Äiti" (2018) * "Kai sekin jotain rakkautta on" (2018) * "Ai tämä oli taivas" (2020) == Musiikkivideot == * "I Gave in" (ohjaus Pekka Hara) (2007) * "Some Girls/ Some Boys" (ohjaus Miikka Lommi) (2009) * "She Moves" (ohjaus Paola Suhonen) (2010) * "Holy Dirty Game" (ohjaus Lawrence Dolkart) (2010) * "Battleships" (ohjaus Jaani Kivi) (2011) * "Shackles" (ohjaus Nina Merikallioi) (2011) * "Troublebirds" (2014) * "Äiti" (2018) === Mukana musiikkivideoilla === * The Rasmus – ”Liquid” * The Flaming Sideburns – ”Flowers” * Egotrippi – ”Koivuniemenherra” Manna
Scola

Scola on muun muassa seuraavien henkilöiden sukunimi: * Angelo Scola (s. 1941), italialainen kardinaali * Ettore Scola (1931–2016), italialainen elokuvaohjaaja ja -käsikirjoittaja * Fulvio Scola (s. 1982), italialainen maastohiihtäjä * Luis Scola (s. 1980), argentiinalainen koripalloilija.
Kuuliska oja

Kuuliska oja (myös Määsovitsa oja, ) on Luoteis-Venäjällä Pihkovan alueella ja hieman myös Virossa Võrumaan puolella Setomaan kunnassa virtaava 8 kilometriä pitkä joki, joka laskee Peipsijärveen. == Joen kulku == Joki alkaa suolta, joka lienee ilmavalokuvien perusteella jokilaakson soistunut uoma. Heti yläjuoksulla kokonaan Venäjän puolella sijaitsee uoman painaumassa Määsovitsa järv (32 hehtaaria ) eli Mjacovitskoje ozero (). Järven itärannalla sijaitsee kylä Kulinsko (). Joen uoma tulvii usein Peipsijärven vedestä ja se piirretään karttoihin aina leveänä virtamaisena uomana. Leveä uoma sijaitsee Peipsijärven kosteikkorannikolla. Uoma päättyy sivu-uomaan, jonka yläpäässä sijaitsee Dalnevon () kylä. Tästä katsotaan alkavan Pihkovanjärven lahti Kulje laht , jonka pohjoisrannalla sijaitsee Kuljen kylä () ja etelärannalla Podmotsan kylä . Kylien lähellä on lahden ylittävä 250-metrinen silta. Joki toimii osan pituudestaan valtioiden välisenä rajajokena ja mikäli lahtikin luetaan joeksi, on vesistöt valtionrajana 5,8 kilometrin matkalta. == Valuma-alue ja sivujoet == Kuuliska oja sijaitsee Narvanjoen vesistöalueessa Peipsijärven alueella. Joki laskee Peipsijärven eteläosaan Pihkovanjärveen. Vesireitti jatkuu pohjoispäästä alkavalla Narvanjoella pohjoiseen päin ja laskee lopuksi Suomenlahteen. Kuuliska ojan valuma-alue sijaitsee Pihkovan alueella ja Petserin piirissä. Joen valuma-alueella on pieniä järviä. Määsovitsa järven kaakkoispuolella on Jastrevskojen () järvi, josta tulee oja Määsovitsaan. == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Viron viranomaisten joelle antama rekisterinumero on VEE1002500 ja sen kuuluu Virossa Peipsijärven alavesistöalueeseen, joka on osa Itä-Viron vesistöaluetta. == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue Luokka:Venäjän ja Viron raja Luokka:Rajajoet
José López Portillo

José López Portillo y Pacheco (16. kesäkuuta 1920 – 17. helmikuuta 2004) oli meksikolainen juristi, taloustieteilijä ja kirjailija sekä poliitikko, joka toimi Meksikon presidenttinä 1976–1982. López Portillo nousi valtaan aikana, jolloin Meksiko oli juuri valumassa pitkään poliittisten ja taloudellisten kriisien kauteen. Hänen edeltäjänsä jätti jälkeensä inflaation, epävakaan valuutan, epäluuloisen yksityisen sektorin ja poliittisen popullismin perinteen. López Portillon toivottiin tuovan asioihin parannusta. Hän onnistui saamaan elinkeinoelämän puolelleen, ja virkakauden viimeiseen vuoteen asti talous näytti vakautuvan, mutta 1982 seurasi jälleen devalvaatio, ja maan johtava teollisuusyritys Grupo Industrial AIFA huojui konkurssin partaalla. Valtionvelka nousi ennätyslukemiin. Epätoivoinen presidentti päätti kansallistaa pankit, mikä horjutti kansalaisten uskoa entisestään. Portillon kauden talouskasvu nojasi Veracruzin ja Tabascon osavaltioista vasta löydettyjen öljyvarojen hyödyntämiseen. Vientituloja kuitenkin haaskaantui taitamattomasti johdetuissa valtionyhtiöissä sekä poliitikkojen ja ammattiyhdistysliikkeen laajamittaiseen korruptioon. López Portillo yritti puoluejärjestelmän ja vaalijärjestelmän uusimista, mutta ei saanut uudistuksiaan läpi. Pelätessään Keski-Amerikasta tulevan pakolaisvirran aiheuttavan levottomuuksia hän kasvatti sotavoimien kokoa ja budjettia. == Lähteet == == Aiheesta muualla == Luokka:Meksikon presidentit Luokka:Juristit Luokka:Taloustieteilijät Luokka:Meksikolaiset kirjailijat Luokka:Vuonna 1920 syntyneet Luokka:Vuonna 2004 kuolleet
Hedvig Karakas

Hedvig Karakas (s. 21. helmikuuta 1990 Szolnok) on unkarilainen judon Euroopan-mestari ja MM-mitalisti. Hän on edustanut Budapest Honvédia ja Újpesti TE -seuraa. Hän on pituudeltaan 167 cm. == Nuorten arvokisat == Karakas voitti 52 kg:n painoluokassa alle 17-vuotiaiden Euroopan-mestaruuden 2005 ja 2006. Hän sai pronssia Euroopan nuorten olympiafestivaaleilla ja alle 20-vuotiaiden EM-kilpailuissa 2005. Hän saavutti 57-kiloisissa alle 20-vuotiaiden EM-hopeaa 2007 ja 2008. Hän voitti alle 20-vuotiaiden Euroopan- ja maailmanmestaruuden 57 kg:n sarjassa 2009. == Aikuisten arvokisat == Karakas saavutti pronssia Debrecenin EM-joukkuekilpailussa 2005. Hän sai 57 kg:n sarjassa pronssia Tbilisin EM-kilpailuissa ja Rotterdamin MM-kilpailuissa 2009 sekä Wienin EM-kilpailuissa 2010. Tokion MM-kilpailuissa 2010 hän oli seitsemäs. Vuonna 2012 hän sijoittui samassa painoluokassa seitsemänneksi Tšeljabinskin EM-kilpailuissa ja viidenneksi Lontoon olympialaisissa. Hän oli EM-kilpailuissa viides Budapestissa 2013 ja seitsemäs Montpellier'ssä 2014. Karakas saavutti Bakun Euroopan kisoissa 2015 hopeaa 57 kg:n painoluokassa hävittyään loppuottelussa Portugalin Telma Monteirolle. Saman vuoden Astanan MM-kilpailuissa hän sijoittui seitsemänneksi. Hän oli 57-kiloisissa seitsemäs myös Rio de Janeiron olympialaisissa 2016 ja Tel Avivin EM-kilpailuissa 2018. Hän voitti 57 kg:n sarjan Euroopan-mestaruuden Prahassa 2020 kukistettuaan loppuottelussa Telma Monteiron. == Muut kilpailut == Karakas on saavuttanut IJF World Tourin kilpailuissa kaksi voittoa, viisi kakkossijaa ja 19 kolmossijaa. Maailmancupeista / Continental Open -kilpailuista hänellä on viisi turnausvoittoa ja viisi kolmossijaa. Hän on voittanut aikuisten tasolla kuusi Unkarin-mestaruutta. == Lähteet == Luokka:Unkarilaiset judokat Luokka:Vuonna 1990 syntyneet Luokka:Elävät henkilöt
Odette Giuffrida

Odette Giuffrida (s. 12. lokakuuta 1994 Rooma) on italialainen judon olympiamitalisti sekö maailman- ja Euroopan-mestari. Hän edustaa roomalaista CS Esercito -seuraa ja on pituudeltaan 160 cm. == Nuorten arvokilpailut == Giuffrida saavutti 48 kg:n sarjassa vuonna 2009 alle 17-vuotiaiden Euroopan- mestaruuden, kultaa Euroopan nuorten olympiafestivaaleilta Tampereelta sekä hopeaa alle 17-vuotiaiden MM-kilpailuista. Hän voitti saman ikäluokan Euroopan-mestaruuden 48-kiloisissa jälleen 2010 sekä saavutti alle 23-vuotiaiden EM-pronssia 2011. Giuffrida saavutti 52 kg:n sarjassa alle 23-vuotiaiden EM-pronssia 2012. Hän sai alle 21-vuotiaiden EM-kilpailuissa kultaa ja MM-kilpailuissa pronssia 2013. Saman vuoden alle 23-vuotiaiden EM- kilpailuissa hän oli kolmas. Hän voitti alle 21-vuotiaiden Euroopan- mestaruuden jälleen 2014. Lisäksi hän sai pronssia joukkuekilpailussa. Alle 23-vuotiaiden EM-kilpailuista hän oli niin ikään kolmas 2014. == Aikuisten arvokilpailut == Giuffrida sijoittui 52 kg:n painoluokassa viidenneksi Budapestin EM-kilpailuissa 2013. Bakun Euroopan kisoissa 2015 hän sijoittui niin ikään viidenneksi ja sai pronssia joukkuekilpailusta. Saman vuoden Astanan MM-kilpailuissa hän oli viides. Hän saavutti olympiahopeaa Rio de Janeirossa 2016 hävittyään loppuottelussa Kosovon Majlinda Kelmendille. Varsovan EM-kilpailuissa 2017 hän oli viides. Hän saavutti hopeaa Tarragonan Välimeren kilpailuissa 2018. Minskin Euroopan kisoissa 2019 hän sijoittui viidenneksi. Hän voitti Euroopan-mestaruuden Prahassa 2020 kukistettuaan loppuottelussa romanialaisen Andreea Chițun. Seuraavana vuonna hän sai EM- hopeaa Lissabonissa. Vuodelle 2021 siirretyissä Tokion olympialaisissa Giuffrida sai 52 kg:n painoluokassa pronssia. Sofian EM-kilpailuissa 2022 hän sijoittui seitsemänneksi. Hän saavutti MM-pronssia 52-kiloisissa Dohassa 2023. Hän sai sekajoukkuekilpailussa pronssia Krakovan Euroopan kisoissa 2023. Saman vuoden Montpellier'n EM-kilpailuissa hän oli viides. Hän saavutti EM-hopeaa 52 kg:n sarjassa Zagrebissa 2024. Hän voitti samana vuonna maailmanmestaruuden Abu Dhabissa kukistettuaan loppuottelussa uzbekistanilaisen Dijora Keldijorovan. == Muut kilpailut == Giuffrida on saavuttanut IJF World Tourin kilpailuissa seitsemän turnausvoittoa, kuusi kakkossijaa ja 14 kolmossijaa. Maailmancupeista / Continental Open -kilpailuista hänellä on kaksi voittoa, yksi kakkossija ja yksi kolmossija. Hän on voittanut aikuisten sarjassa yhden Italian-mestaruuden. == Lähteet == Luokka:Italialaiset judokat Luokka:Italialaiset olympiamitalistit Luokka:Vuonna 1994 syntyneet Luokka:Elävät henkilöt
Bob Goodlatte

Robert William "Bob" Goodlatte (s. 22. syyskuuta 1952 Holyoke, Massachusetts) on yhdysvaltalainen republikaanisen puolueen poliitikko.GOODLATTE, Robert William (1952-) Biographical Directory of the United States CongressFORMER U.S. REP. BOB GOODLATTE ’74 INVITES, AND GETS, ‘TOUGH QUESTIONS’ DURING CAMPUS TALK Bates Goodlatte valmistui vuonna 1977 oikeustieteen tohtoriksi Washington and Lee Universitysta, Lexingtonista. Hän työskenteli yksityisellä sektorilla juristina. Vuosina 1977–1979 hän kuului Yhdysvaltain edustajainhuoneen jäsenen M. Caldwell Butlerin henkilökuntaan. Tammikuussa 1993 Goodlatte aloitti ensimmäisen oman kautensa Virginian edustajana edustajainhuoneessa, jonka jäsenenä istui tammikuuhun 2019. Vuonna 2009 edustajainhuone nimitti hänet yhdeksi tuomari Samuel B. Kentin virkasyytteen käsittelijöistä. Goodlatte toimi 108. ja 109. Yhdysvaltain kongresseissa maatalouskomitean ja 113.–115. kongresseissa oikeuskomitean puhemiehenä. Vuonna 2018 hän ei asettunut enää ehdolle 116. kongressin valinnoissa. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1952 syntyneet Luokka:Elävät henkilöt
XX (Elonkerjuun albumi)

XX on Elonkerjuu-yhtyeen albumi, joka julkaistiin 13. syyskuuta 2019. == Kappaleet == # # # # # # # # # # # # # # == Lähteet == Luokka:Elonkerjuun albumit Luokka:Vuoden 2019 albumit
Reşit Karabacak

Reşit Karabacak (5. heinäkuuta 1954 Erzurum – 19. marraskuuta 2020 Bursa) oli turkkilainen vapaapainija, joka kilpaili vuoden 1984 kesäolympialaisissa. Karabacak tuli Euroopan mestariksi vuonna 1983 Budapestissa ja voitti 82 kg:n sarjan loppuottelussa bulgarialaisen etnisen turkkilaisen Efraim Kamberovin (Efraim Kamberoğlu). Hän saavutti EM-kilpailuissa myös hopeaa 74-kiloisissa Bursassa 1977 sekä pronssia 74 kg:n painoluokassa Sofiassa 1978 ja 90-kiloisissa Leipzigissa 1985 ja Veliko Tărnovossa 1987. Lisäksi hän oli EM- kilpailuissa neljäs 68-kiloisissa 1974 ja 82-kiloisissa 1979 sekä kuudes 74 kg:n sarjassa 1976. Karabacak sijoittui MM-kilpailuissa neljänneksi 74 kg:n painoluokassa 1977 ja viidenneksi 82-kiloisissa 1983. Hän saavutti Välimeren kilpailuissa kultaa 82 kg:n sarjassa Casablancassa 1983 ja 90-kiloisissa Latakiassa 1987. Karabacak kuoli 19. marraskuuta 2020 COVID-19:ään 66-vuotiaana. ==Lähteet== Luokka:Turkkilaiset vapaapainijat Luokka:Vuonna 1954 syntyneet Luokka:Vuonna 2020 kuolleet
Alfred Eder

Alfred Eder (s. 28. joulukuuta 1953 Piesendorf, Salzburg, Itävalta) on itävaltalainen ampumahiihdon MM-mitalisti. Hän edusti aktiivivuosinaan Heeressportverein Saalfelden -seuraa, ja on pituudeltaan 200 cm. Eder saavutti MM-pronssia pikakilpailussa (10 km) Antholz-Anterselvassa 1983 ja normaalimatkalla (20 km) Oslossa 1986. Lisäksi hän sijoittui pikakilpailussa neljänneksi Ruhpoldingissa 1985, kymmenenneksi Oslossa 1986, 12:nneksi Oslossa 1990 ja 14:nneksi Lahdessa 1981. Normaalimatkalla hän oli yhdeksäs Feistritz an der Draussa 1989 ja kahdestoista Antholz-Anterselvassa 1983. 4 ×7,5 kilometrin viestissä hän sijoittui Itävallan joukkueessa parhaimmillaan kuudenneksi Lake Placidissa 1987 ja joukkuekilpailussa neljänneksi Borovetsissa 1993. Eder osallistui kuusiin olympialaisiin vuosina 1976–1994, Hän sijoittui parhaimmillaan 20 kilometrillä kymmenenneksi Lillehammerissa 1994 sekä viestissä neljänneksi Calgaryssa 1988 ja kuudenneksi Lake Placidissa 1980. Eder sijoittui maailmancupin kokonaiskilpailussa neljänneksi kaudella 1984–1985, viidenneksi 1985–1986 ja kymmenenneksi kaudella 1988–1989. Hän voitti maailmancupin osakilpailun pikakilpailussa Antholz-Anterselvassa kaudella 1984–1985. Lisäksi hän sijoittui maailmancupin osakilpailuissa kaksi kertaa toiseksi ja kahdeksan kertaa kolmanneksi. Myös Alfred Ederin poika Simon Eder on ampumahiihdon arvokisamitalisti. == Lähteet == Luokka:Itävaltalaiset ampumahiihtäjät Luokka:Vuonna 1953 syntyneet Luokka:Elävät henkilöt
Kaunotar ja Kulkuri (vuoden 2019 elokuva)

Kaunotar ja Kulkuri () on vuonna 2019 Disney+-tilausvideopalvelussa julkaistu Charlie Beanin ohjaama romanttinen elokuva. Se perustuu Disneyn samannimiseen animaatioelokuvaan vuodelta 1955. Elokuvan käsikirjoittajina toimivat Andrew Bujalski ja Kari Granlund. Elokuva julkaistiin Yhdysvalloissa Disney+:aan sen avajaispäivänä 12. marraskuuta 2019 ja Suomessa 20. marraskuuta 2020. == Näyttelijät == Rooli Alkuperäinen näyttelijä Suomenkielinen näyttelijä Kaunotar Tessa Thompson Eeva Markkinen Kulkuri Justin Theroux Jari Salo Kulta Kiersey Clemons Yasmine Yamajako Jukka Kulta Thomas Mann Peter Kanerva Riitta Janelle Monáe Katja Aakkula Tony F. Murray Abraham Risto Kaskilahti (puhe) Markus Bäckman (laulu) Saara-täti Yvette Nicole Brown Hanna Kaila rankkuri Elliot Adrian Martinez Tuomas Uusitalo lääkäri Ken Jeong Joonathan Kettunen Jalo Sam Elliott Sasu Moilanen Tupsu Ashley Jensen Sari Ann Stolt Joe Arturo Castro Valtteri Turunen Puntus Benedict Wong Petri Hanttu Pete Clancy Brown Turkka Mastomäki Si Roman GianArthur Ilari Johansson Am James Bentley Joonathan Kettunen Muissa suomenkielisissä rooleissa muun muassa: Hanna Kaila, Aku Laitinen, Petri Hanttu ja Ilari Hämäläinen. Suomenkielisen version on ohjannut Katja Sirkiä ja kääntänyt Aki Heinlahti. == Lähteet == == Aiheesta muualla == * Luokka:Vuoden 2019 yhdysvaltalaiset elokuvat‎ Luokka:Disneyn uudelleenfilmatisoinnit Luokka:Disney+-alkuperäiselokuvat Luokka:Romanttiset elokuvat
Silt’en kieli

Silt’e on Etiopiassa asuvien silt’ejen puhuma seemiläinen kieli. Vuoden 2007 väestönlaskennan mukaan sitä puhui äidinkielenään 881 000 henkeä. Silt’et asuvat etupäässä Eteläisten kansojen alueen Silt’en vyöhykkeellä, jonka pääkaupunki on Worabe. Silt’et luetaan yleensä guragekansoihin, mutta islamilaisen identiteettinsä takia he pitävät itseään erillisenä kansana.Tiglu Geza Nisrane, s. 27, 31-32. Silt’e kuuluu etiopianseemiläisten kielten etelähaaran itäguragelaiseen ryhmään. Sen lähimmät sukukielet ovat wolane ja zay.Tiglu Geza Nisrane, s. 34. Silt’e on amharan, tigrinjan ja tigren jälkeen puhujamäärältään neljänneksi suurin etiopianseemiläinen kieli. Silt’eä on aikaisemmin kirjoitettu jonkin verran arabialaisella kirjaimistolla, mutta nykyään käytetään etiopialaista tavukirjoitusta. Kirjakielen kehitys alkoi aikuisten lukutaitokampanjasta Etiopian kommunistihallinnon aikana.Tiglu Geza Nisrane, s. 35–36. Silt’e toimii nykyään alakoulujen opetuskielenä. Yläluokilla opetus tapahtuu englanniksi tai amharaksi ja silt’eä opetetaan aineena.Tiglu Geza Nisrane, s. 112, 124. Silt’en käyttö tiedotusvälineissä on hyvin vähäistä, ja hallintokielenä toimii amharaTiglu Geza Nisrane, s. 138–139.. ==Lähteet== * ===Viitteet=== Luokka:Etiopian kielet Luokka:Seemiläiset kielet
Benedek Virág

Benedek Virág (1754 Dióskál, Unkari – 30. tammikuuta 1830 Buda, UnkariVirág, Benedek, BnF 19.5.2014, viitattu 20.11.2020 ) oli unkarilainen runoilija, joka kirjoitti Horatiuksen henkeen klassillisin runomuodoin. Häntä on sanottu "Unkarin Horatiukseksi". Hänen tuotannossaan on isänmaallisia runoja, jotka olivat lentolehtisinä tuttuja yleisölle jo ennen kuin hänen kootut runonsa Virág Benedek poétai munkáji ilmestyivät 1799. Virágin muusta tuotannosta on merkittävä täydellinen Horatiuksen käännös sekä Mohácsin taisteluun asti ulottuva Unkarin historia Magyar századok 1. osa (1808), 2. osa (1816) ja Ferenc Toldyn julkaisema 3. osa (1863).Virág, Benedek. Tietosanakirja osa 10. Tietosanakirja-osakeyhtiö 1917 == Lähteet == ==Aiheesta muualla== Luokka:Unkarilaiset runoilijat Luokka:Vuonna 1754 syntyneet Luokka:Vuonna 1830 kuolleet
Keltapäätanssija

Keltapäätanssija (Chloropipo flavicapilla) on tanssijoihin kuuluva lintulaji. Lajia tavataan uhanalaisena Etelä-Amerikasta. ==Koko ja ulkonäkö== Keltapäätanssija on pienikokoinen lintu ja voi kasvaa noin 12-13 cm pitkäksi. Sukupuolet muistuttavat pääosin toisiaan ulkonäöltään. Keltapäätanssijakoiraan päälaelta niskaan ulottuu keltainen juova. Naama, kurkku ja rinta ovat väriltään kellertävän vihreät. Lajin selkä ja siivet ovat oliivinvihreät ja vatsa keltainen. Naaraslintu muistuttaa muuten koirasta, mutta on hieman ruskehtavampi. ==Levinneisyys ja elinympäristö== Keltapäätanssijaa tavataan Kolumbiasta ja Ecuadorista. Lajin elinympäristöä ovat vuoristometsät useimmiten 1 200-2 400 metrin korkeudella. Se liikkuu metsien ala- ja keskikerroksissa ja liittyy joskus sekaparviin. Keltapäätanssijan ravintoa ovat hedelmät. Kannan kooksi arvioidaan noin 10 000 yksilöä ja se luokitellaan vaarantuneeksi. Kantaa uhkaa metsien kaataminen maatalousmaaksi. ==Lähteet== Luokka:Tanssijat (linnut) Luokka:Uhanalaiset linnut
Feke

Feke on pieni kaupunki ja piirikunta Adanan maakunnassa, Turkissa. Vuonna 2019 Feken väkiluku oli 4 609. Fekestä löytyy linna, joka sijaitsee kuuden kilometrin päässä Feken keskustasta. Linnan rakensi Bysantin valtakunta 1100-luvulla. Linna on rakennettu suorakulmion muotoiseksi ja siinä on kahdeksan linnaketta ja näkötorni. == Lähteet == == Aiheesta muualla == * Alueen kotisivut Luokka:Adanan maakunnan piirikunnat
İmamoğlu

İmamoğlu on kaupunki ja piirikunta Välimeren alueella Adanan maakunnassa, Turkissa. Piirikunta sijaitsee Adanan ja Kozanin välissä. Vuonna 2020 alueen väkiluku oli 19 518. == Lähteet == == Aiheesta muualla == Luokka:Adanan maakunnan piirikunnat
Osmo Ala-Honkola

Osmo Juhani Ala-Honkola (12. toukokuuta 1939 Kuortane – 14. marraskuuta 2020 Vaasa) oli suomalainen urheiluampuja. Hän kilpaili vuoden 1968 kesäolympialaisissa ja vuoden 1972 kesäolympialaisissa. Hän sijoittui 300 metrin vapaakiväärin kolmiasentokilpailussa 19:nneksi Méxicossa 1968 ja 25:nneksi Mûnchenissä 1972. Ala-Honkola saavutti MM-kilpailuissa kuusi joukkuemitalia. Phoenixissa 1970 hän sai vapaakiväärin 300 metrin makuuasentokilpailussa joukkuepronssia. Soulissa 1978 hän sai saman lajin joukkuekilpailuissa makuuasentokilpailussa hopeaa sekä kolmiasentokilpailussa, polviasennosta ja pystyasennosta joukkuepronssia. Lisäksi hän sai pronssia vakiokiväärin 300 metrin kolmiasentokilpailun joukkuekilpailusta. ==Lähteet== ==Aiheesta muualla== * Luokka:Suomalaiset ampujat Luokka:Vuonna 1939 syntyneet Luokka:Vuonna 2020 kuolleet
Shirine Boukli

Shirine Boukli (s. 24. tammikuuta 1999) on ranskalainen judon olympiavoittaja ja Euroopan-mestari. Boukli saavutti alle 18-vuotiaiden EM-joukkuekilpailussa kultaa 2016 ja pronssia 2015. Hän saavutti 48 kg:n painoluokassa nuorten EM- ja MM-hopeaa 2019. Hän voitti 48-kiloisten Euroopan-mestaruuden Prahassa 2020 kukistettuaan loppuottelussa serbialaisen Andrea Stojadinovin. Budapestin MM- kilpailuissa 2021 hän oli seitsemäs. Hän voitti 48 kg:n Euroopan-mestaruuden Sofiassa 2022. Hän saavutti 48-kiloisissa MM-hopeaa Dohassa 2023. Hän voitti samana vuonna Euroopan-mestaruuden Montpellier'ssä kukistettuaan loppuottelussa Catarina Costan. Pariisin olympialaisissa 2024 hän sai kultaa sekajoukkuekilpailussa ja pronssia 48 kg:n sarjassa. Boukli on saavuttanut IJF World Tourin kilpailuissa kuusi voittoa, kaksi kakkossijaa ja kolme kolmossijaa. Maailmancupeissa ja Continental Open -kilpailuissa hän on saavuttanut yhden turnausvoiton ja sijoittunut kahdesti kolmanneksi. Hän on voittanut yhden aikuisten Ranskan-mestaruuden. == Lähteet == Luokka:Ranskalaiset judokat Luokka:Ranskalaiset olympiavoittajat Luokka:Vuonna 1999 syntyneet Luokka:Elävät henkilöt